นายพิศิษฐ์ ลีลาวชิโรภาส รองผู้ว่าการตรวจเงินแผ่นดิน กล่าวว่า ขณะนี้สำนักงานการตรวจเงินแผ่นดิน กำลังเข้าไปตรวจสอบการใช้งบประมาณและการบริหารโครงการของสำนักงานบริหารและพัฒนาองค์ความรู้ (สบร.) ซึ่งก่อตั้งขึ้นในสมัยรัฐบาล พ.ต.ท.ทักษิณ ชินวัตรตรวจสอบถึงความจำเป็นในการตั้งองค์กรดังกล่าว เพราะจากโครงสร้างของ สบร. ที่มีการแบ่งโครงสร้างออกเป็น 7 หน่วยงาน และเป็นองค์กรที่แยกมาต่างหาก แต่ทำหน้าที่คล้ายกับหน่วยงานที่มีอยู่แล้ว เช่น กระทรวงศึกษาธิการก่อนหน้านี้ สตง.ในฐานะหน่วยรับตรวจ เคยตรวจสอบ สบร.เบื้องต้นแล้ว พบว่าเป็นองค์กรที่จัดตั้งมาโดยการใช้อำนาจทางการเมือง และมีการใช้งบประมาณอย่างฟุ่มเฟือย เช่น การกำหนดเงินเดือน และเบี้ยประชุมของผู้บริหารจำนวนสูงมาก รวมถึงการใช้จ่ายต่างๆ เช่น การเช่าตึกใหญ่ทำสำนักงาน ซึ่งมีราคาค่าเช่าสูง สตง.กำลังดูว่าองค์กรนี้ก่อตั้งแล้วคุ้มค่ากับงบประมาณที่ใช้จ่ายไปหรือไม่ หากพบว่าองค์กรนี้ไม่มีความจำเป็น สตง.จะทำบันทึกถึงผู้บริหารให้พิจารณาว่าสมควรคงองค์กร สบร.ต่อหรือไม่"สบร.เป็นองค์กรเชิงการเมือง ถามว่าจำเป็นมากน้อยแค่ไหนที่ต้องมี สตง.กำลังเข้าตรวจสอบ เพื่อจะทำรายงานถึงเหตุผลความจำเป็นที่ตั้ง คุ้มค่าหรือไม่ และซ้ำซ้อนกับหน่วยงานอื่นหรือไม่ ซึ่งเวลานี้กำลังตรวจสอบงบบัญชีการเงิน การใช้จ่ายเงินงบประมาณ เพื่อนำมาประเมินต่อไปว่าควรจะคงไว้ หรือต้องปฏิรูป หรือจะยุบทิ้ง ซึ่งความจริงแล้วหน่วยงานที่มีอยู่ก็สามารถทำงานได้ ดูแลเป็นการสร้างอาณาจักรหรือไม่" รองผู้ว่าการตรวจเงินแผ่นดิน กล่าว
ใครคือรองผู้ว่าการตรวจเงินแผ่นดิน 
พิศิษฐ์ ลีลาวชิโรภาส